CELEX: 32012D1218(01)
Language: lv
Date: 2012-12-12 00:00:00
Title: Eiropas Parlamenta Prezidija Lēmums ( 2012. gada 12. decembris ), ar ko groza Eiropas Parlamenta deputātu nolikuma īstenošanas noteikumus

18.12.2012   
            
            
               LV
            
            
               Eiropas Savienības Oficiālais Vēstnesis
            
            
               C 390/4
            
         EIROPAS PARLAMENTA PREZIDIJA LĒMUMS
   (2012. gada 12. decembris),
   ar ko groza Eiropas Parlamenta deputātu nolikuma īstenošanas noteikumus
   2012/C 390/07
   EIROPAS PARLAMENTA PREZIDIJS,
   ņemot vērā Līgumu par Eiropas Savienības darbību un jo īpaši tā 223. panta 2. punktu,
   ņemot vērā Eiropas Parlamenta deputātu nolikumu (1),
   ņemot vērā Eiropas Parlamenta Reglamenta 8. un 23. pantu,
   tā kā:
   
               (1)
            
            
               Parlaments 2011. gada 26. oktobra rezolūcijā par Padomes grozīto Eiropas Savienības 2012. finanšu gada vispārējā budžeta projektu – visas iedaļas – un budžeta grozījumu vēstulēm Nr. 1/2012 un Nr. 2/2012 par grozījumiem Eiropas Savienības 2012. finanšu gada vispārējā budžetā (2), kā arī 2012. gada 29. marta rezolūcijā par Eiropas Parlamenta 2013. finanšu gada ieņēmumu un izdevumu tāmi (3) prasīja nodrošināt deputātu darba braucienu maksimālu efektivitāti, lai panāktu budžeta ietaupījumus 2012. gadā un turpmākajos gados līdz pašreizējā sasaukuma beigām.
            
         
               (2)
            
            
               Eiropas Parlamenta Prezidijs 2012. gada 10. septembra sanāksmē nolēma samazināt deputātu ceļa izdevumus par 5 %. Lai šo lēmumu īstenotu, ir jāpieņem daži grozījumi Eiropas Parlamenta deputātu nolikuma īstenošanas noteikumos (4) (turpmāk “Īstenošanas noteikumi”).
            
         
               (3)
            
            
               Lai noteiktu atlīdzināmo ceļa izdevumu ierobežojumu braucieniem ar automašīnu, būtu jāievieš maksimālais attālums 1 000 km turpceļam vai atpakaļceļam.
            
         
               (4)
            
            
               Būtu jāatļauj vislielākā elastība attiecībā uz Īstenošanas noteikumos izmantotajiem tarifiem,
            
         
               (5)
            
            
               Lai ierobežotu ar braucieniem saistītās izmaksas, turpmāk būtu jāatmaksā tikai deputātu izdevumi, kas radušies, veicot vienu atpakaļbraucienu Parlamenta darba nedēļas vidū starp darba vai sanāksmju vietu un dzīvesvietu vai citu brauciena sākumpunktu dalībvalstī, kurā deputāti ievēlēti. Turklāt šādus izdevumus nevajadzētu atmaksāt, ja attiecīgie braucieni notikuši nedēļās, kas Parlamenta darba grafikā ir paredzētas pasākumiem ārpus darba vietām.
            
         IR PIEŅĒMIS ŠO LĒMUMU.
   1. pants
   Īstenošanas noteikumus groza šādi:
   
               1.
            
            
               Īstenošanas noteikumu 15. panta c) punktu aizstāj ar šādu:
               
                           “(c)
                        
                        
                           EUR 0,50/km, braucot ar automašīnu un iekļaujoties maksimālajā attālumā 1 000 km turpbraucienam vai atpakaļbraucienam; nepieciešamības gadījumā šiem izdevumiem pieskaita prāmja satiksmes vai līdzīga transporta veida izmaksas.”;
                        
                     
         
               2.
            
            
               Īstenošanas noteikumu 17. panta 9. punktu aizstāj ar šādu:
               “9.   Šajos Īstenošanas noteikumos izmantotos tarifus atjaunina regulāri un vismaz divreiz gadā.”;
            
         
               3.
            
            
               Īstenošanas noteikumu 18. panta 2. punktu aizstāj ar šādu:
               “2.   Izņemot nedēļas, kas Parlamenta oficiālajā darba grafikā paredzētas pasākumiem ārpus darba vietām, deputātiem ir tiesības saņemt to izdevumu atmaksu, kuri radušies, veicot vienu atpakaļbraucienu Parlamenta darba nedēļas vidū starp darba vai sanāksmju vietu un dzīvesvietu vai citu brauciena sākumpunktu dalībvalstī, kurā viņi ievēlēti (turpmāk “starpposma braucieni”).”
            
         2. pants
   1.   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   2.   Šo lēmumu piemēro no 2013. gada 1. janvāra.
   
      (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).
   
      (2)  Pieņemtie teksti, P6_TA(2011)0461.
   
      (3)  Pieņemtie teksti, P6_TA(2012)0109.
   
      (4)  Prezidija 2008. gada 19. maija un 9. jūlija Lēmums attiecībā uz Eiropas Parlamenta deputātu nolikuma īstenošanas pasākumiem (OV C 159, 13.7.2009., 1. lpp.).